cyanic-selkie/wikianc huggingface dataset:
Sir Crocodile
Ulkonäkö
Hänen vaatetyylinsä on kuin italialaisella mafiapomolla. Sir Crocodilella on pitkä tumma päällystakki ja italialaiset kengät joissa on kultaiset soljet. Lukuun ottamatta oikean käden keskisormea hänen jokaisessa oikean käden sormessa on kultainen sormus jossa on timantti. Crocodilella on oikeassa korvassaan kultainen korvakoru. Hänen paitansa on oranssi jossa on tummanoranssit napit ja mustia viivoja jotka muodostavat ruutuja. Crocodilen kaulaa koristaa sininen kaulus ja hänen housut ovat mustat.
Ruotsinpyhtään kirkko
Historia
Kun Ruotsinpyhtää oli syntynyt niistä Pyhtään pitäjän osista, jotka jäivät Ruotsin puolelle Turun rauhassa vuonna 1743, jumalanpalveluksia pidettiin aluksi pitäjän suurimmissa taloissa. Rahat kirkon rakentamiseen hankittiin kahdella valtakunnallisella kolehdilla ja kirkko rakennettiin pitäjän suurimpaan keskukseen, Strömforsin rautaruukin yhteyteen. Tapana oli että pappilan ja ruukinpatruunan talojen väki istui eturivissä, heidän takanaan sepät, miilunpolttajat ja muut arvostetut työläiset. Muu työväki istui kirkon perällä tai parvilla. Tämä järjestys säilyi käytössä 1900-luvulle asti.
Iso-Riutta
Historiaa
Järven rantaan rakennettiin Taivalpirtti vuonna 1961. Vuoden 1975 peruskartassa lammille tulee etelästä metsätie, joka puuttui vuoden 1960 kartasta. Karttojen mukaan laskuojan nimi on ollut myös Koivusoittenoja.
Modernismi (kirjallisuus)
Modernismi on ilmeisintä lyriikassa, jossa se esiintyi ensimmäisenä Ranskassa jo pian 1800-luvun puolivälin jälkeen. Sen keskeisiä edustajia olivat Baudelairen lisäksi Paul Verlaine, Arthur Rimbaud, Guillaume Apollinaire, proosan edustajina Marcel Proust (Kadonnutta aikaa etsimässä), myöhemmin Albert Camus, Simone de Beauvoir ja Alain Robbe-Grillet. Saksankielisiä modernisteja ovat Franz Kafka, Thomas Mann, Bertolt Brecht ja toisen maailmansodan jälkeen esimerkiksi Heinrich Böll ja Günter Grass. Keskeisiä englanninkielisiä modernisteja ovat James Joyce (Odysseus), Virginia Woolf, Samuel Beckett ja yhdysvaltalainen esimodernisti Walt Whitman sekä F. Scott Fitzgerald, Tennessee Williams, Eugene O'Neill ja myöhemmin muun muassa Philip Roth.
Kaiutin
Kaiutinsuunnittelu
Toteutuksen apuvälineenä käytetään kuuntelua, mallinnusta ja mittauksia. Mittaukset suoritetaan yleensä kaiuttomassa huoneessa tai akustoidussa tilassa soveltaen mittauksessa aikaikkunaa heijastumien poissulkemiseksi.
Suomessa on pitkät perinteet kaiuttimen valmistamisessa. Tunnettuja suomalaisia kaiutinvalmistajia ovat muun muassa Genelec, Gradient, Aurelia, Amphion Loudspeakers, Penaudio ja Olavi Räsänen.
Sariola
Sariola voi tarkoittaa:
Kaksikymmentä kirjettä ystävälle
Kaksikymmentä kirjettä ystävälle ilmestyi Yhdysvalloissa 1967 Priscilla Johnsonin käännöksenä. Samana vuonna teoksen suomensi Markku Lahtela. Neuvostoliiton johtaja Nikita Hruštšov tuomitsi kirjan lukematta sitä. Kolmannessa kirjassaan The Faraway Music Allilujeva arvostelee teoksen kähmijöitä kovin sanoin.
Jäämarssi
Elokuva on sotadokumentti, jonka aiheena ovat Suomessa jatkosodan jälkeen sijainneet sotavankileirit.
Perugian maakunta
Perugian maakunnan pinta-ala on 6 337 km2. Maakunnassa asui 661 006 ihmistä 30. marraskuuta 2016. Maakunnassa on 59 kuntaa ja sen pääkaupunki on Perugia.
Irak Turkvision laulukilpailussa
2014
20. heinäkuuta ilmoitettiin, että Irak osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin jälleen laulaja Ahmet Tuzlu kappaleella "Çal Kalbimi". Kilpailun semifinaalissa Tuzlu sai 155 pistettä, sijoittui kahdeksanneksitoista eikä päässyt finaaliin.
2015
Irak osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Oğuz Sırmalı kappaleella "Serenat". Finaalissa Sırmalı sai 137 pistettä ja sijoittui seitsemänneksitoista.
Giorgi Kinkladze
Manchester City
Manchester Cityn vapaapudotus jatkui myös kaudella 1997–1998 ja tammikuussa 1998 valmentaja Frank Clarkille annettiin potkut. Hänen tilalleen tullut Joe Royle oli tunnettu puolustavia keskikenttäpelaajia käyttävästä pelisysteemistään, jonka takia hänen valmentamansa Everton oli saanut lempinimen "Sodan koirat". Roylen silmissä Kinkladze oli arvokas pelaaja putoamiskamppailussa, ja ensimmäisessä palaverissa joukkueen valmentajana hän aloitti puheensa sanoen: "Meidän on myytävä Kinkladze." Kahden Roylen alaisuudessa pelatun ottelun jälkeen Kinkladze loukkasi nilkkansa, mikä aiheutti hänelle kuukauden ottelutauon. Hän palasi kokoonpanoon mutaisella Vale Parkilla 14. maaliskuuta, jolloin Port Vale voitti Cityn 2–1. Pelin jälkeen Royle kritisoi ankarasti Kinkladzea yrityksen puutteesta eikä päästänyt häntä kentälle seuraavien kuuden ottelun aikana. Vuonna 2005 omaelämäkerrassaan Royle kertoi havainneensa, että oli nopeasti huomannut, ettei Manchester Cityn korpivaellus lopu, kun Kinkladze on mukana. Kaksi ottelua ennen sarjakauden päätöstä City oli putoamissijoilla ja Kinkladze palautettu avauskokoonpanoon kotiotteluun Queens Park Rangersia vastaan. QPR:ssä pelasi kovanaama Vinnie Jones, joka vartioi Kinkladzea aloituspotkusta alkaen ja jopa tunnelissa ennen ottelun alkua. Kinkladze aloitti maalinteon vapaapotkusta, mutta toivottoman puolustuspelin ja Jamie Pollockin oman maalin myötä ottelu päättyi 2–2 tasapeliin. Cityllä ei enää ollut mahdollisuutta vaikuttaa kohtaloonsa ja se putosi toisen kerran kolmen kauden aikana voittaen viimeisellä kierroksella Stoke Cityn. Yhteensä Kinkladze pelasi Manchester Cityssä 119 ottelua, joissa hän teki 22 maalia.
Anorthosis Famagusta
Kinkladzen puolentoista vuoden yhtämittainen jakso ilman seuraa päättyi lokakuussa 2004. Hänen aikaisempi maajoukkuekaverinsa Temur Ketsbaia oli pelaajavalmentajana talousvaikeuksista kärsineessä kyproslaisessa Anorthosis Famagustassa. Ketsbaia antoi vanhalle kaverilleen mahdollisuuden nostaa uransa uuteen nousuun tarjoten sopimusta seurassa. Kinkladze otti tarjouksen vastaan ja näin hänestä tuli yksi tunnetuimmista Kyproksella pelanneista jalkapalloilijoista. Hänen ensimmäinen ottelunsa Kyproksella oli APOELia vastaan 21. marraskuuta. Hän teki ottelussa maalin. Toisen maalinsa hän teki 5–0 kotivoittoon päättyneessä ottelussa Olympiakos Nikosiaa vastaan, ja helmikuussa hänet kutsuttiin jälleen maajoukkueeseen, joka oli valmistautumassa otteluun Liettuaa vastaan. Hänen sopimuksensa oli alun perin yksivuotinen, mutta sitä jatkettiin vuodella. Anorthosis voitti Kyproksen mestaruuden ja pääsi Mestarien liigan karsintoihin, joissa Kinkladze pääsi pelaamaan viisi ottelua. Hän aloitti molemmissa otteluissa Dynamo Minskiä vastaan, tuli kahdesti vaihdosta historiallisissa Trabzonspor-otteluissa sekä pelasi täydet 90 minuuttia 1–2 kotitappioon päättyneessä Rangers-ottelussa. Rubin Kazanin valmentaja Kurban Berdyjev näki Kinkladzen peliesityksen Rangersiä vastaan ja kutsui hänet Venäjälle. 22. elokuuta 2005 Kinkladze pelasi viimeisen ottelunsa Anorthosissa cup-ottelussa AC Omonia vastaan ja kaksi päivää myöhemmin hän matkusti Kazaniin, jossa hän teki sopimuksen Rubinin kanssa.
Rubin Kazan
Menestyksekkään kauden 2005 aikana 32-vuotias Kinkladze toivoi pelaavansa 35-vuotiaaksi asti. Myöhemmin kuitenkin ilmeni, että kausi 2006 jää hänen viimeisekseen. Hän loukkaantui maaliskuussa FK Šinnik Jaroslavlia vastaan kauden ensimmäisessä kilpaottelussa, joka oli viimeinen ottelu jossa hän pelasi täydet 90 minuuttia. Vanhan vamman uusiutuminen tarkoitti sitä, että hän ei pystynyt täyttämään hänellä katsottua roolia. Täysipainoisen harjoittelun hän pystyi aloittamaan vasta myöhään toukokuussa. Hänen oli vaikea päästä pelikuntoon loukkaantumisen jälkeen ja hän pelasi vielä viisi ottelua Rubinissa. Hänen uransa viimeiseksi otteluksi jäi peli FK Rostovia vastaan 20. elokuuta 2006. Syyskuussa hänet kutsuttiin vielä maajoukkueeseen, mutta häntä ei nähty edes vaihtopenkillä. Hän loukkaantui uudelleen marraskuussa ja samalla loppukauden pelit jäivät väliin.
Maajoukkuemaalit
(Georgian maalit ensin)
Katisten kartano
Katisten kartano on kartano Hämeenlinnassa, Katisten kaupunginosassa, lähellä Katumajärveä, entisen Vanajan kunnan Mäskälän kylässä. Kartano on toiminut kokouksien ja juhlatilaisuuksien pitopaikkana tarjoten ravintola- ja majoituspalveluita tilausperiaatteella. Tämä toiminta on lopetettu 2016.
Smoke (Mortal Kombat)
Smoke on kuvitteellinen henkilö Mortal Kombat -tappelupelisarjassa.
Hawker Tempest
thumb|300px|Hawker Tempest Mk.V thumb|300px|Hawker Tempest Mk.V prototyyppi. Hawker Tempest oli Britannian kuninkaallisten ilmavoimien toisessa maailmansodassa käyttämä hävittäjälentokone. Konetyyppi kehitettiin Hawker Typhoonin pohjalta.
Palveluskäyttö
Edeltäjänsä Typhoonin tavoin Tempest kärsi Napier-moottoreiden oikullisuudesta. Tyydyttävä moottoriratkaisu löytyi vasta sodan päätyttyä, kun koneessa kokeiltiin 18-sylinteristä Bristol Centaurus -tähtimoottoria. Se oli saanut vaikutteita sotasaaliiksi jääneistä Focke-Wulf Fw 190 -koneista. Australian ilmavoimat käytti Bristol-moottoroituja Tempest II -koneita vielä Korean sodassa vuosina 1950–1952. Britanniassa Tempestiin asennettiin kokeeksi Rolls-Royce Dart -potkuriturbiini vuonna 1948, mutta erinomaisista koelentotuloksista huolimatta rynnäkkötehtävissä päätettiin käyttää suihkumoottorein varustettuja Gloster Meteor -hävittäjä-pommittajia.
Lampinen (Kangasala)
Luontoarvoja
Järvi sisältyy Lempäälän ja Kangasalan rajalla sijaitsevaan Salmuksen alueeseen, joka on pienjärvien Natura 2000-suojelualue. Alue on suosittu retkeilyalue.
Les Paul
Les Paul syntyi Waukeshassa, Wisconsinissa. Hän kiinnostui musiikista kahdeksanvuotiaana ryhtyessään soittamaan huuliharppua. Yritettyään ensin banjon soittoa hän siirtyi kitaraan. 13-vuotiaana Les Paul soitti puoliammattilaisena kitaraa country-yhtyeessä. 1930-luvulla hän työskenteli radiossa jazzmusiikin esittäjänä. Hän julkaisi ensimmäiset levytyksensä vuonna 1936. Les Paul oli tyytymätön 1930-luvun puolivälin sähkökitaroihin, ja alkoi kehittää niitä. Vuonna 1941 hän suunnitteli ja rakensi yhden ensimmäisistä umpirunkoisista sähkökitaroista. 1950-luvulla Les Paul levytti useita vinyylialbumeita, joissa hän säesti jazzlaulajavaimoaan Mary Fordia.
Les Paul kuoli 13. elokuuta 2009 keuhkokuumeeseen 94-vuotiaana.
Hawker Typhoon
Torjuntahävittäjästä maataistelukoneeksi
Suorituskyky johti menestykseen Saksan Focke-Wulf Fw 190 -hävittäjäpommittajien matalahyökkäyksiä vastaan niiden tehdessä iskuja Britannian rannikoille. Tämä auttoi Typhoonin säilymisessä palveluksessa, vaikka onnettomuuksien syytä ei oltu selvitetty. Sen päätuotantomalliksi valittiin tykeillä aseistettu Mk I B, jonka moottoriksi tuli parannettu Sabre II A, mikä mahdollisti koneen hyvien ominaisuuksien hyödyntämisen kokonaisuudessaan. Typhoonin aseistukseen lisättiin pommit, ja vuoden 1942 lopulla 609. laivue teki ensimmäisen yöllisen iskun maakohteeseen, jonka jälkeen konetta käytettiin pääosin päivällä, mutta myös yöllä, iskuihin erilaisia maakohteita vastaan. Suuri nopeus suojasi koneita sekä hävittäjiltä että torjuntatulelta. Enimmäiskuorma oli 900 kg. Vuonna 1943 Typhoonin aseistukseen lisättiin raketit. Tyyppiä kehitettiin edelleen vaihtamalla moottoriksi 2 200 hv:n Sabre II B ja potkuriksi 4-lapainen Dowty Rotol tai De Havilland -vakiokierrospotkuri. Autonoviohjaamo korvattiin taakse liukuvalla kuplakuomulla. Ohjaajan suojaksi lisättiin panssarointia sekä panssarituulilasi. Moottoriksi tuli viimeiseksi 2260 hv:n Sabre II C. Typhoonia käytettiin nyt hyökkäyksiin rannikoiden laivaliikennettä sekä maainfrastruktuuria vastaan. Normandian maihinnousun edellä tehtiin hyökkäyksiä erityisesti maakuljetuksia ja -reittejä vastaan.
Hollola
Salpakangas
Yli puolet Hollolan asukkaista asuu kuntakeskuksessa Salpakankaalla ja runsas kymmenesosa Kukkilan ja Kalliolan kylissä.
Historia
Hollolan kirkkopitäjä on 1200-luvulta peräisin oleva seudun emäpitäjä. Hollola on varhaiskeskiajalla ollut koko nykyistä Päijät-Hämettä laajempi.
Oppilaitokset
Hollolassa on Hämeenkosken kuntaliitoksen jälkeen 11 peruskoulua, jotka ovat:
Kulttuuri
Hollolan valtakunnallisesti merkittävät rakennetut kulttuuriympäristöt ovat Hollolan kirkonkylän kulttuurimaisema (kirkko ja pitäjän historiallinen keskus), Voistion kulttuurimaisema sekä Vesalan, Nokkolan, Untilan ja Utulan kylien viljelymaisema.
Hollolan keskiaikaseura Medium Aevum Hollolense järjestää kahden vuoden välein keskiaikatapahtuma. Hollolassa pidetään Martta ja Hollo -festivaali.
Eldar Rønning
Kaudella 2007–2008 Rønning voitti perinteisen sprinttikilpailun Otepäässä ja sijoittui maailmancupin kilpailuissa kärkikolmikkoon yhteensä kolme kertaa. Liberecin MM-kilpailuissa 2009 hän hiihti avausosuuden kultaa voittaneessa Norjan viestijoukkueessa ja oli 15 kilometrin perinteisen kilpailussa seitsemäs.
Val di Fiemmen MM-kilpailuissa 2013 Rønning oli mukana Norjan kultaa voittaneessa viestijoukkueessa ja oli 50 kilometrillä viides.
Seuratasolla Rønning edusti Skogn IL -seuraa. Hän harrastaa juoksua ja jalkapalloa.
Juha Soukiala
Juha Soukiala on (s. 12. helmikuuta 1983 Espoo) on entinen suomalainen jalkapallomaalivahti.
Ruotsin valtiopäivävaalit 2014
Ruotsin valtiopäivävaalit 2014 järjestettiin 14. syyskuuta 2014. Vaaleissa valittiin edustajat valtiopäiville. Oppositiossa olleet punavihreät puolueet (sosiaalidemokraatit, ympäristöpuolue ja vasemmistopuolue) saivat yhteensä 43,6 prosenttia äänistä. Kahdeksan vuotta hallitusvastuussa ollut porvariallianssin (maltilliset, keskusta, kansanpuolue ja kristillisdemokraatit) osuus äänistä jäi 39,4 prosenttiin. Sosiaalidemokraatit säilyivät suurimpana puolueena, saaden 31,0 prosenttia äänistä. Ruotsidemokraatit lisäsivät eniten kannatustaan, 5,7 prosentista 12,9 prosenttiin. Äänestysprosentti oli 85,8.
Allyylipropyylidisulfidi
Allyylipropyylidisulfidin moolimassa on 148,28 g/mol, sulamispiste −15 °C, kiehumispiste (2,1 kPa:n paineessa) 66–69 °C, suhteellinen tiheys 0,9 g/cm3 (vesi = 1,0 g/cm3), leimahduspiste 56 °C ja CAS-numero 2179-59-1. Allyylipropyylidisulfidi ei liukenee veteen, mutta liukenee asetoniin.
Epolettikaija
Esiintyminen
Epolettikaijasta tunnetaan kolme alalajia, joista nimialalaji erythropterus elää Australian keskiosissa, coccineopterus Australian pohjois- ja luoteisosissa sekä papua Papua-Uusi-Guinean eteläosassa. Elinympäristön ala on 1 000 000–10 000 000 neliökilometriä ja populaation koko on yli 100 000 yksilöä.
Lisääntyminen
Pesä on tavallisesti vesistön lähellä kasvavan eukalyptuksen kolossa tai lahossa oksassa. Pesäkolo on yleensä hyvin syvä, jopa kymmenen metriä. Naaras munii kolmesta viiteen munaa, joskus kuusi, joita se hautoo noin kolme viikkoa. Koiras tuo hautovalle naaraalle ruokaa yleensä vain kahdesti päivässä, aamulla ja myöhemmin iltapäivällä. Poikaset jättävät pesän viisi viikkoa vanhoina.
Uskonnonfilosofia (Hick)
Johdanto
Esipuheessa Hick toteaa, että aikaisemmin uskonnonfilosofialla on tarkoitettu uskonnollista ajattelua: uskonnollisten käsitysten puolustamista eli apologetiikkaa tai niin sanottua luonnollista teologiaa, jonka ohjelmana oli kristinuskon jumalan olemassaolon osoittaminen. Uskonnollinen filosofia pohjustaisi täten tietä ilmoitukseen perustuville uskonnollisille käsityksille. Sanan ”uskonnonfilosofia” varsinainen merkitys on kuitenkin Hickin mukaan uskonnon filosofinen tarkastelu.
Sosiologinen uskonnon teoria
Monilla ihmisillä on uskonnollinen tunne, jonka mukaan he ovat alaisina yliluonnollisille olennoille, jotka antavat heidän toiminnalleen käskyjä. Durkheimilaisen käsityksen mukaan he tuntevat tällöin yliluonnollisen mahdin sijaan heitä voimakkaamman luonnollisen yhteiskunnan voiman. Yksilön sisäänsä sulkeva yhteiskunta synnyttää jäsentensä mieliin ajatuksen Jumalasta, joka on tosiasiassa heijastus yhteiskunnasta.
Jumala koetaan myös yksilön viimeiseksi avunantajaksi. Ihminen on Durkheimin käsityksen mukaan olemukseltaan yhteisöllinen, riippuvainen laumastaan ja onneton joutuessaan siitä eroon. Yhteisö on ihmisen henkisen elinvoiman tärkein lähde. Durkheimin mukaan yksilö vahvistuu suorittaessaan ryhmän toisten jäsenten kanssa samaa ryhmää yhdistävän uskonnon palvontamenoja. Esimerkiksi latinan sanan religio kantana on ligare, joka tarkoittaa sitomista tai yhteenliittämistä.
Uuden ajan luonnontieteen haaste
Uudella ajalla luonnontieteellinen tieto on kasvanut suunnattomasti, ja tällä on ollut syvällinen vaikutus uskoon. Hick toteaa, että vaikutus on ollut erityisen voimakasta kristillisen perinteen vaikutusalueella. Länsimaisen elämänmuodon tärkeä yleispiirre on kasautuva arvostelu uskontoa kohtaan.
Transpoosi
Lineaarialgebrassa matriisin transpoosi on matriisi, joka saadaan kun alkuperäisen matriisin rivit muutetaan sarakkeiksi ja päinvastoin. Neliömatriisin transpoosi saadaan peilaamalla alkiot päälävistäjän suhteen. Matriisin A transpoosia merkitään Atr, tA, A′ tai AT.
Uudenkylän asevarikon räjähdysonnettomuus
Hälytykset ja pelastustoimet
Räjähdyksissä katkesivat asevarikon kaikki viestiyhteydet. Ensimmäinen hälytys tuli Nastolan paloasemalle klo 5.26, hälytys tehtiin Uudestakylästä. Orimattilaan tuli hälytys klo 5.35. Molempien kuntien palopäälliköt tekivät ilmoituksen aluehälytyskeskuksille Lahteen ja Porvooseen, jotka hoitivat lisävoimien hälyttämisen. Paikalle tulleet Nastolan ja Orimattilan palopäällikköjen ohjauksessa toimineet pelastustyöntekijät aloittivat alueella olevien ohjaamisen turvaan ja loukkaantuneiden ensiavun. Lahden varuskunta sai hälytyksen klo 5.35, ja sen päällikkö saapui onnettomuusalueelle noin klo 6.30 ja otti pelastustoimien johdon. Tuotapikaa tuli myös ensimmäinen Puolustusvoimien ambulanssi ja lääkäri. Lisävoimia tuli kuorma-autolla Lahdesta noin klo 7.20. TVH toimitti paikalle kuorma-autoja.
Suzanne Vega
Varhainen elämä
Suzanne Nadine Vega syntyi 11. heinäkuuta 1959 Santa Monicassa Kaliforniassa. Hänen vanhempansa erosivat pian Suzannen synnyttyä ja hänen äitinsä meni uusiin naimisiin puerto­rico­laisen kirjailijan kanssa, jolta Suzanne sai suku­nimensä. Perhe muutti New Yorkin Itä-Harlemiin. Vega luki lapsena paljon ja kirjoitti runoja. Hän opetteli soittamaan kitaraa 11-vuotiaana ja kirjoitti ensimmäisen laulunsa 14-vuotiaana.
Heikki Lampela
Yksityiselämä
Lampela on ollut kihloissa Hanna Kärpäsen kanssa. Suhteen käänteet olivat usein esillä keltaisessa lehdistössä. Lampela tuomittiin Espoon käräjäoikeudessa 25. marraskuuta 2015 silloisen kihlattunsa pahoinpitelystä ja laittomasta uhkauksesta 80 päivän ehdolliseen vankeuteen, vaikka tämä ei vaatinut tuomiota. Lampela valitti tuomiostaan Helsingin hovioikeuteen, joka kuitenkin 3. tammikuuta 2017 antamallaan päätöksellä ei muuttanut tuomiota. Lampela haki valituslupaa korkeimmasta oikeudesta, mutta se hylättiin.
Päivä oikeuskäsittelyn jälkeen pariskunnalla oli toinen oikeuteen johtanut riita, joka tapahtui alkoholin vaikutuksen alaisena Lampelan mökillä. Naisystävä rikkoi kirveellä saunakamarin oven, minkä jälkeen Lampela otti kirveen häneltä ja rikkoi kirveellä penkillä olleet sinkkivadit. Hätäpuhelun ja kuulustelujen perusteella syyttäjä nosti uusia syytteitä laittomasta uhkauksesta ja lievästä pahoinpitelystä maaliskuussa 2016. Espoon käräjäoikeus tuomitsi 14. kesäkuuta Lampelan 30:een päiväsakkoon naisystävänsä uhkaamisesta ja lievästä pahoinpitelystä, koska hän oli nostanut kirveen naisen kasvojen eteen ja tönäissyt häntä. Tämä tuomio kumottiin hovioikeudessa.
Lennart Torstensson
Uran alku
Torstensson vietti lapsuutensa sukulaistensa kasvattamana vanhempiensa ollessa maanpaossa, koska hänen isänsä Torsten Lennartsson tuki kuningas Sigismundia Ruotsin sisällissodassa. Isä palasi Ruotsiin vasta Torstenssonin ollessa noin kahdenkymmenen ikäinen.
Ruutananjärvi
Ruutananjärvi on Pirkanmaalla Kangasalla  sijaitseva järvi.
Historiaa
Järven tulo-oja on kaivettu peruskartan vuosien 1975 ja 1991 julkaisujen välissä.
Leander Norrback
Tausta
Leander Norrbackin isä, Viktor Norrback, oli kestikievarin pitäjä ja pelimanni, joka kuoli pojan ollessa vain kuusivuotias. Isä oli kuitenkin ehtinyt jo opettaa viulunsoiton ensiotteet pojalleen, joka jo seitsenvuotiaana herätti paikallista huomiota taidoillaan. Jo yhdeksänvuotiaasta asti hän soitti kotikylässään tansseja ja pian kysyntä laajeni muuallekin häihin ja tanssipaikoille. Norrbackin perhe asui kahden hehtaarin maatilalla, jota hän päivätyönään viljeli. Perheeseen kuului vaimo Tilda Elina, sekä kaksi tytärtä ja kaksi poikaa, joista kaikki harrastivat musiikkia, heistä tunnetuimpana Paul Norrback.
Harmonikansoittaja
Professori Heikki Klemetti tunnusti Norrbackin taidot ja antoi siten eräänä ensimmäisistä korkeakulttuurin edustajista harmonikkamusiikille arvoa viulu- ja pianomusiikin rinnalla. Norrback oli myös Suomen Harmonikkaliiton perustajajäseniä ja kunniajäsen vuodesta 1964.
Halifax (Kanada)
Historia
Nova Scotian rannikko oli 1500-luvun alusta alkaen ranskalaisten ja brittien välinen kiistakapula. Maat riitelivät sen kalavesistä, mutta myös maa-alueista. Halifax perustettiin vuonna 1749, kun brittiläinen Edward Cornwallis saapui sinne 2 500 sotilaan kanssa. Sen tarkoituksena oli toimia Cape Bretonissa olleen ranskalaisen Louisbourgin vastinparina. Kylä nimettiin alkujaan Chebuctoksi, mutta sen nimi muutettiin pian Halifaxiksi. Uusi nimi annettiin Britannian kauppakomitean Board of Traden johtajan ja Halifaxin jaarlin George Montagu-Dunkin mukaan. Halifaxia vastapäätä perustettiin 1750 Dartmouth.
Kanadalainen kulttuuri
Kuvataide
Ensimmäiset kanadalaiset taidemaalarit saivat vaikutteita eurooppalaisista taustoistaan ja tekivät erityisesti maisemamaalauksia. Esimerkiksi irlantilaissyntyinen Paul Kane maalasi 1800-luvun puolivälissä matkojensa aikana kanadalaisia maisemia ja ihmisiä ja saksalaistaustainen Cornelius Krieghoff kohtauksia Quebecistä. Yhdysvaltalaiselta Hudson River -koulukunnalta vaikutteita saanut Homer Watson jatkoi maisemamaalausperinnettä 1800-luvun lopulla ja 1900-luvun alussa. Maisemakuvataiteilijoiden ryhmä nimeltä Seitsemän ryhmä (Group of Seven) kehitti ensimmäisen selvästi erottuvan kanadalaisen maalaustaiteen tyylilajin. He saivat inspiraationsa erityisesti Tom Thomsonin töistä.
Elokuva ja televisio
thumb|upright|Elokuvaohjaaja [[David Cronenberg]] Kanadalainen elokuvateollisuus käynnistyi heti elokuvahistorian alkuaikoina. Montrealissa esitettiin ensimmäinen elokuva 1896, ja kymmenen vuotta myöhemmin kaupunkiin perustettiin Pohjois-Amerikan ensimmäinen elokuvateatteri. James Freer valmisti ensimmäiset kanadalaiset elokuvat 1897, ja hän kuvasi niissä preerioiden elämää. Ensimmäinen juonielokuva valmistui 1913, ja Canadian Bioscope -tuotantoyhtiö menestyi hetken, mutta pian Hollywoodin suosio kaatoi kanadalaisen elokuvateollisuuden, joka ei pystynyt kilpailemaan Hollywoodia vastaan.
Ruokakulttuuri
Itäisten provinssien keittiöön ovat vaikuttaneet meren läheisyys. Siellä syödään esimerkiksi paljon hummereita, turskaa ja Chionoecetes-suvun rapuja. New Brunswickissä on jo nähtävissä ranskalaisvaikutteet, ja siellä tarjoillaan sianlihalla täytettyjä perunoita, poutine râpée. Quebecin ruokakulttuuri on hyvin ranskalaista, mutta osavaltio on myös maailman suurin vaahterasiirapin tuottaja. Ontario puolestaan on Kanada pienoiskoossa, ja siellä yhdistyvät monien alueiden ruoat. Alberta on Kanadan naudanlihapääkaupunki. Manitobassa on laajat itäeurooppalaiset vaikutteet, ja sinne on tullut heidän mukanaan muun muassa pierogeita ja makkaroita. Brittiläisessä Kolumbiassa merenantinet ovat jälleen pääosassa. Alkuperäisasukkaiden keittiö on ihan omanlaisensa, ja esimerkiksi inuteilla on monia eksoottisempia ruokalajeja, kuten valaanihosta tehty maktaaq.
Nyby
Nyby (ruotsia, ) voi tarkoittaa seuraavia:
Länsimaiden tuho
1900-luvun alussa Oswald Spengler kirjoitti kirjan Länsimaiden perikato, ja Vihavaisen mielestä 2000-luvun alussa Yhdysvaltojen kulttuurinen rappio on varsin yleisesti hyväksytty tosiasia. Kun kulttuuri ei enää edes halua puolustaa itseään, vahvemmat kulttuurit valloittavat sen. Vihavainen viittaa myös Kulttuurien kamppailu ja uusi maailmanjärjestys -kirjan kirjoittaneen Samuel Huntingtonin ajatuksiin. Huntingtonin mielestä monikulttuurisuuden korostaminen länsimaisen kulttuurin kustannuksella johtaa länsimaiden häviöön.
Vastaanotto
Runoilija ja suomentaja Olli Sinivaara kirjoitti Helsingin sanomien arvostelussaan teoksen olevan epätasaisuuksistaan huolimatta vaikuttava ja mieleenjäävä puheenvuoro. ”Jos haluaa olla älyllisesti rehellinen, Vihavaisen esittämiä ikäviä kysymyksiä ei voi ohittaa.”
Jouni-Matti Kuukkanen kirjoitti Agricola-sivuston arvostelussa, että Vihavaisen kirja tuottaa pettymyksen: siihen ei sisälly mitään syvällistä historian filosofiaa. Luonnon tuhoutuminen ei kosketa vain länsimaita ja idän nousussa on kyse kulttuurien suhteellisen painoarvon muutoksesta. Ajatusta länsimaiden kulttuurin ytimestä Vihavainen ei Kuukkasen mukaan täsmennä. Esimerkiksi Yhdysvalloissa menestyvät sekä uskonnollisuus että kulutuskeskeisyys. Massakuluttamisessa ei ehkä ole kyse kulttuurin muutoksesta vaan väärin suuntautuneesta biologisesta tarpeesta koota niin paljon hyödykkeitä kuin mahdollista, jotta voitaisiin varautua puutteen aikoihin. Hyvästä taas ei puhuta, koska aikakausi on näköalaton tulevaisuuteen. ”Mikä poliittinen taho tietää ja uskaltaa määritellä, mitä hyvä elämä ja yhteiskunta ovat, ja rakentaa poliittisen muutosvisionsa sen mukaan?”
Evert Julius Bonsdorff
Bonsdorff perusti yliopiston anatomian laitoksen ihmisluukokoelman, jota kartutettiin sitten 1930-luvulle saakka. Kokoelma on nykyisin Luonnontieteellisen keskusmuseon hallussa. Kokoelmaan kuuluu noin 1 500 pääkalloa ja useita laatikollisia ihmisluita Suomesta ja eri puolilta maailmaa. Kokoelmaan aiemmin kuuluneet saamelaisten kallot ja luustot toimitettiin vuonna 2001 Inariin haudattavaksi. Kokoelmassa on myös rikoksista tuomittujen vankien kalloja ja luita.
Deathlike Silence (yhtye)
Vuoden 2008 alussa Deathlike Silence solmi levytyssopimuksen Spinefarm Recordsin kanssa. Uusi studioalbumi Saturday Night Evil julkaistiin 28. tammikuuta 2009.
Yhtye itse kuvailee musiikkiaan kotisivuillaan "melodiseksi haudankaivajametalliksi".
Boreo
Konsernin liikevaihto vuonna 2021 oli 122,0 milj. euroa ja se työllistää yli 300 henkilöä Suomessa, Ruotsissa, Baltiassa, Puolassa ja Yhdysvalloissa. Yhtiön pääkonttori sijaitsee Vantaalla.
Tekninen Kauppa
Tekninen kauppa -liiketoiminta-alue koostuu teknistä kauppaa harjoittavista liiketoiminnoista, jotka edustavat tunnettuja päämiehiä voimantuoton, metallintyöstön, rakentamisen ja hitsauksen alalla. ​
Ralf Kellermann
thumb|Ralf Kellermann Ralf Kellermann (s. 24. syyskuuta 1968 Duisburg, Länsi-Saksa) on saksalainen jalkapallovalmentaja, joka valmentaa tällä hetkellä naisten Bundesliigassa pelaavaa VfL Wolfsburgia. Kellermann oli omalla urallaan maalivahti. Hän on 188 senttimetriä pitkä.
Kalevala (täsmennyssivu)
Kalevala on Suomen kansalliseepos. Nimen muita merkityksiä ovat:
Urusvuori
thumb|Teollisuusaluetta Urusvuoressa.
Australian avoin tennisturnaus 2021 – naisten kaksinpeli
Turnauksen voitti toisen kerran urallaan Naomi Ōsaka.
Freie Universität Berlin
Vuoden 2018 Times Higher Education -yliopistoranking-listalla Freie Universität Berlin oli koko maailmassa sijalla 88. Kansainvälisissä vertailuissa yliopisto on pärjännyt hyvin erityisesti humanistisilla ja yhteiskuntatieteellisillä aloilla.
Tunnettuihin alumneihin kuuluvat muun muassa Nobel-palkitut Herta Müller, Gerhard Ertl, Reinhard Selten ja Ernst Ruska sekä Saksan entinen presidentti Roman Herzog.
Erityisavustaja
Joillain ministereillä, esimerkiksi hallituksen toimintaa koordinoivalla pääministerillä voi olla avustajinaan sekä erityisavustajia että määräaikaisia poliittisia valtiosihteereitä.
Erityisavustajat nimittää tehtäviinsä pääministeri kunkin ministerin esityksestä. Erityisavustajat nimitetään toimiinsa ministerin virkakauden ajaksi.
Kyläjärvi (Kangasala)
Historiaa
Vuoden 1855−1856 Kalmbergin kartastossa järven nimi kirjoitettiin ”Kilanjärvi”. Sen etelärannalla sijaitsi Tihalan kylä, jonka pellot levittäytyivät järven eteläpuolella itään ja länteen. Säkkölänjärven ja Kyläjärven väli oli raivattu niittymaiksi.
Vaihtoehtoliike Itu
Aiheesta muualla
Uusi historia ry:n julkaisema sivusto Matti Puolakan ajattelun nykyvaiheesta (2019), jossa myös Vaihtoehtoliike Idun esittelyä Puolakkalaisuuden "esihistoriaa"
Bi Kidude
Kidude, oikealta nimeltään Fatma binti Baraka, syntyi seitsenlapsiseen perheeseen sansibarilaisessa kylässä. Hän aloitti esiintymisen 1920-luvulla ja joutui 13-vuotiaana pakenemaan kotisaareltaan pakkoavioliittoa. Hän esiintyi myöhemmällä urallaan myös ulkomailla ja sai kansainvälistä menestystä sooloalbumillaan Zanzibar.
Hale & Pace
Historia
Hale ja Pace ovat tehneet erikoislähetyksiä kuten Hale and Pace Down Under (1996, konserttikierros Australiassa) sekä "The Stonk", hyväntekeväisyyskappale Comic Reliefin hyväksi (1991).
Lugburz
Lugburz on black metalia soittavan Summoningin ensimmäinen levy. Sen nimi on J. R. R. Tolkienin kehittämää Mordorin mustaa kieltä ja tarkoittaa Sauronin linnoitusta Barad-dûria. Levyn on julkaissut itävaltalainen Napalm Records vuonna 1995.
Suurimman osan albumin sanoituksista on tehnyt Pazuzu, joka myös lausui puhutut kohdat kappaleissa ”Dragons of Time” ja ”Through the Valley of the frozen Kingdom”. Levy ei muistuta Summoningin nykyistä tuotantoa juurikaan, sillä se on paljon perinteisempää, vähemmän melodista black metalia kuin yhtyeen myöhemmät tuotokset.
Lugburz on julkaistu vuonna 2007 uudelleen 12" vinyylilevypainoksena, joka oli rajattu 300 kappaleeseen. Albumi sisältyy myös Temple of Darkness Recordsin samaisena vuonna julkaisemaan Sounds of Middle-Earth -laatikkoon, jonka painos oli rajoitettu 1 000 kappaleeseen.
Säkkölänjärvi
Luontoarvoja
Järvi on voimakkaasti rehevöitynyt. Nykyään järvi on luonnonsuojelualuetta ja se kuuluu Natura 2000-alueeseen (FI0316005), johon sisältyvät myös Ahuli, Taivallammi, Kirkkojärvi ja Kyläjärvi.
Verner Eklöf
Eklöfin urheilu-uran huipentuma oli vuosi 1923. Helmikuussa hän voitti ensimmäisissä Salpausselän hiihdoissa yhdistetyn kisan, joka oli myös lajin ensimmäinen Suomen mestaruus. Maaliskuussa hän voitti HJK:n riveissä jääpallon SM-kultaa ja lokakuussa saman seuran riveissä jalkapallon Suomen mestaruuden.
A. B. Mäkelä
Mäkelä oli koulutukseltaan kansakoulunopettaja ja toimi Työmies-lehden päätoimittajana Matti Kurikan jälkeen. Yhdessä N. R. af Ursinin kanssa Mäkelä edusti työväenliikkeessä nuorsuomalaista radikalismia ja liberalismia.
Ihmisen luuranko
Luuydin
Lapsella punaista luuydintä on suhteellisesti enemmän kuin aikuisella. Iän myötä luuydin alkaa kuitenkin muuttua keltaiseksi, ja aikuisella punaista luuydintä onkin enää pitkien luiden (kuten reisiluun) ja isojen litteiden luiden (esimerkiksi lapaluun) ytimessä. Luuytimen luovutuksessa otetaan nimenomaan punaista luuydintä, joka kykenee tuottamaan terveitä verisoluja.
Yvette Horner
Saavutukset ja ura
Yvette Horner voitti toisen Kansainvälisen Harmonikkaliiton järjestämän Coupe Mondiale -harmonikkakilpailun Lausannessa, Sveitsissä 1948. Hän on levyttänyt useita kymmeniä soololevyjä.
Naveta
Nämä kiviset haudat muistuttavat Sardinian nuragheja.
Franz Joseph Gall
Franz Josef Gall (9. maaliskuuta 1758 – 22. elokuuta 1828) oli saksalainen fysiologi, jonka mukaan aisti- ja havaintotoimintojen perusta on aivojen fysiologisissa ominaisuuksissa. Hän kehitteli teorian mentaalisten toimintojen lokalisoitumisesta aivoihin, mikä johti myöhemmin frenologiaksi kutsuttuun oppiin. Frenologian mukaan ihmisen mentaaliset ominaisuudet on mahdollista selvittää kallon muotojen perusteella.
Talaiot
thumb|Talaiot Son Serrassa, [[Majorcalla]]
Kameleontit
Ulkonäkö
Kameleonttien silmät ovat erilaiset kuin muilla matelijoilla. Ylä- ja alaluomi ovat yhdistyneet, ja vain pieni pupilli näkyy luomen läpi. Silmät voivat kääntyä ja keskittyä toisistaan riippumatta. Kameleontti voi kääntää silmiään 360 astetta.
Amanda Aardsma
Näyttelijänurallaan Amanda Aardsma esiintynyt muun muassa elokuvassa Trendimesta (Table One, 2000). Baseballtähti David Aardsma on hänen veljensä.
Bill Cosby
thumb|Bill Cosby vuonna 2011 thumb|Bill Cosby vuonna 2006 William Henry Cosby, Jr. (s. 12. heinäkuuta 1937 Philadelphia, Pennsylvania) on yhdysvaltalainen koomikko, näyttelijä, käsikirjoittaja ja kasvatustieteilijä. Cosby tunnetaan muun muassa TV-sarjasta Bill Cosby Show. Cosbyä syytettiin vuoden 2000 jälkeen moneen otteeseen naisten ahdistelusta, huumaamisista ja raiskauksista. Vuonna 2014 asiasta nousi valtava skandaali. Tämän takia televisio lopetti Cosbyn ohjelmien esittämisen. Cosby tuomittiin vuonna 2018 3–10 vuoden vankeuteen huumatun naisen hyväksikäytöstä. Pennsylvanian osavaltion korkein oikeus kuitenkin kumosi tuomion kesäkuussa 2021.
Stand up-koomikoksi
Ollessaan tarjoilijana töissä opiskeluaikanaan, Cosbyn koomikonlahjat tulivat esille. Niinpä Cosby jätti yliopiston ja lähti koomikon töihin ensin Philadelphiassa, sitten New Yorkissa Gaslight Cafessa. Tämän jälkeen Cosby kiersi eri kaupunkeja koomikon työssään. Cosby pääsi NBC-yhtiön leipiin vuonna 1963. Vuonna 1964 Warner Bros julkaisi Cosbyn ensimmäisen levyn Bill Cosby Is a Very Funny Fellow...Right!'.
Naisten hyväksikäyttösyytökset
Toistaiseksi vain vuonna 2005 esille tulleesta tapauksesta on sovittelulla ratkaistu oikeuden päätös. Syksyllä 2014 koomikko Hannibal Buress sanoi julkisesti Cosbyä raiskaajaksi. Tästä nousi suuri kohu. Monet naiset syyttivät Cosbyä siitä, että tämä huumasi ja raiskasi heidät. Naiset olivat vaienneet tapauksista pitkään. Julkisuudessa Cosby pyrki kiistämään syytöksiä ja vaikenemaan. Cosbyn tuttavat ja läheiset tukivat häntä. Vuoden 2014 lopussa Cosby irtisanoutui tai erotettiin monista toimistaan ja hänelle annettuja kunnianosoituksia peruttiin. Televisio hyllytti Cosbyn. Heinäkuussa 2015 tuli julkisuuteen vuoden 2005 oikeustapaus, jossa Cosby tunnusti huumanneensa naisen saadakseen seksiä. Lisäksi Cosby sanoi antaneensa naisille rahaa, että nämä salasivat suhteet.
John Kordic
John Nicholas Kordic (22. maaliskuuta 1965 – 8. elokuuta 1992) oli kanadalainen jääkiekkoilija, pelipaikaltaan oikea laitahyökkääjä. Kordic pelasi urallaan 244 NHL-ottelua tehden niissä 17 maalia ja antaen 18 maalisyöttöä. Varsinaisesti hänet tunnettiin yhtenä kovimmista kaukalotappelijoista. Kordic tappeli NHL-kaukaloissa yhteensä 87 kertaa ja hänelle tuomittiin 997 jäähyminuuttia.
James Bulgerin murha
James Patrick Bulger (16. maaliskuuta 1990 – 12. helmikuuta 1993) oli 2-vuotias pikkupoika, jonka 10-vuotiaat Jon Venables (s. 13. elokuuta 1982) ja Robert Thompson (s. 23. elokuuta 1982) sieppasivat mukaansa kauppakeskuksesta 12. helmikuuta 1993 Merseysidessa, Yhdistyneessä kuningaskunnassa, murhasivat hänet ja jättivät ruumiin lojumaan rautatiekiskoille. Tapaus herätti laajaa huomiota ympäri maailman. Teon motiivit jäivät epäselviksi.
Isovesirikko
Elinympäristö
Isovesirikko kasvaa savisissa ojissa, savenottokuopissa ja vesihaudoissa matalassa vedessä tai joskus täysin upoksissa. Suomessa lähes kaikki kasvupaikat ovat ihmisen muovaamia. Perinteisen laidunnuksen loppuminen, salaojitus sekä lammikoiden umpeenkasvu ja kuivaaminen ovat suuresti vähentäneet isovesirikolle sopivia kasvupaikkoja.
Sergei Monahov
Sergei Aleksandrovitš Monahov (s. 20. toukokuuta 1991 Pietari, Venäjän SFNT, Neuvostoliitto) on venäläinen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan vasen laitahyökkääjä.
Säkenöivää voimaa
Säkenöivää voimaa on tribuuttialbumi, joka sisältää eri suomalaisartistien ja -yhtyeiden tulkintoja Sielun Veljien kappaleista. Levy julkaistiin 15. maaliskuuta 2002.
Valokuvataide
Vanha ja uusi ilmiö
Valokuvataide on tasapainoillut taiteen tradition, dokumentin ja massakuvan eri kuvatyyppien ristiriitaisessa maastossa. Myös taidegrafiikka on valokuvauksen tavoin monistettava taidemuoto, mutta valokuvien painamisen massaluonne herätti suurta hämmennystä. Varhaiset valokuvat valloittivat ihmisten sydämet välittömästi, mutta taiteen salonkien portinvartijat pyrkivät mahdollisimman pitkään pitämään valokuvauksen niin sanotun korkeataiteen ulkopuolella.
Kameraseurojen estetiikka
Kameraseurojen toimintaan osallistuivat amatöörit ja ammattilaiset yhtä lailla. Niinkin erilaiset tekijät kuin Ismo Hölttö, Eino Mäkinen, Matti Poutvaara, Matti A. Pitkänen, Pentti Sammallahti ja Vilho Setälä ovat kukin uransa jossain vaiheessa osallistuneet kameraseuratoimintaan.
Instituutioiden kehitys
Modernismi nosti 1900-luvun alussa ihanteiksi vivahteikkaan sävyasteikon, syväterävyyden ja tarkkuuden. Yhdysvaltalainen Alfred Stieglitz kokosi ympärilleen Photo-Secession -ryhmän, joka 1902–1916 julkaisi Camera Work-lehteä. Vähitellen taideinstituutioissa kiinnostuttiin valokuvista ja kuuluisista valokuvaajista niiden itsensä vuoksi. Esimerkiksi New Yorkin Modernin taiteen museo alkoi kerätä valokuvataidetta vuonna 1930 ja perusti valokuvausosaston vuonna 1940.
Heidi Pelttari
Heidi Pelttari (s. 2. elokuuta 1985 Tampere) on suomalainen jääkiekkoilija. Hän edustaa SM-sarjassa pelaavaa Tampereen Ilvestä. Hän on pelipaikaltaan puolustaja.
Pelttari kuului Euroopan Cupin voittaneeseen Ilveksen joukkueeseen 2011.
Africa n°1
Africa n°1 (Africa numero un) oli Gabonista käsin toiminut afrikkalainen radioasema. Sen toimintaa jatkaa ranskalainen Africa n°1 Paris.
Kuhankuono
Vaiheet rajakivenä
Näistä Ruskon, Maskun, Nousiaisten, Mynämäen ja Maarian osuudet olivat kyseisten pitäjien pitäjänmetsiä, joiden historiantutkija Aulis Oja arvelee muodostuneen 1300-luvulla, jolloin alueen pitäjät Ojan esittämän arvion mukaan ehkä olisivat tehneet kruunun kanssa sopimuksen muuten kruunulle asutustarkoituksiin erotettavien takamaiden säilyttämisestä pitäjien omistuksessa lisäveroa vastaan. Nämä pitäjänmetsät säilyivät 1800-luvulle asti koko pitäjien kaikkien talollisten yhteismaana, mutta jaettiin sitten kylien ja talojen kesken. Sen sijaan Liedossa ja Yläneellä maat olivat ainakin jo 1400-luvulla jaettuna jakokuntien tai kyläryhmittymien kesken.
Africa n°1
Moyabin lähettimiä vuokrattiin alusta lähtien Radio France Internationalelle, Radio Japanille, Adventist World Radiolle ja muille kansainvälisille radioasemille. 2000-luvun vaihteessa mukaan tulivat myös Gabonin Radiodiffusion Television Gabonaise ja Kinshasan Kongon Radio Television Nationale Congolaise. Lähettimien vuokraaminen toi asemalle enemmän tuloja kuin radiomainokset.
Luna 2
Rakenteeltaan Luna 2 oli samanlainen kuin Luna 1, se kuului ns. E-1A-sarjaan. Luotain painoi 390,2 kilogrammaa.
Ponomari
Ponomari on ortodoksisen kirkon alttaripalvelija. Hänen tehtävänään on auttaa papistoa jumalanpalveluksien aikana.
Ruokojärvi (Kangasala, Heponiemi)
Maantietoa
Järven pinta-ala on 2,6 hehtaaria ja se on 350 metriä pitkä ja 100 metriä leveä. Järvellä ei ole kartan mukaan saaria ja se on asutuksesta autio. Sen rantaviivan pituus on 850 metriä ja sen rannat ovat soistuvaa metsämaata.
Panssariahven
Levinneisyys ja elintavat
Panssariahventa kalastetaan myös kaupallisesti pieniä määriä.
Teresa Borràs i Fornell
Teokset
Borràsin teokset sisältävät sävellyksiä pianolle, laululle ja pianolle, kitaralle, harpulle, kuorolle ja kamariorkesterille. Lisäksi hän sävelsi konserttoja, kappaleita tornikellopelille, trioja, kvartettoja, tansseja, preludeja ja etydejä useille eri instrumenteille, sekä myös julkaisi kolme albumia.
Naantalin satama
thumb|Naantalin sataman logo. thumb|right|500px|Naantalin satama kuvattuna [[Luonnonmaan Ajonpäästä joulukuussa 2008. Vasemmalla Finnlinesin M/S Finnsailor, keskellä Suomen Viljavan Naantalin viljasiilot ja oikealla Turun Seudun Energiantuotannon Naantalin voimalaitos.]] Naantalin satama (, LOCODE: FI NLI ) on Saaristomerellä sijaitseva satama Naantalissa, Varsinais-Suomessa. Satama on matkustaja- ja rahtimäärältään Suomen suurimpia. Satama sijaitsee aivan Airiston päässä, ja satamaan johtava väylä on auki ympäri vuoden.
Naantalin satama koostuu kolmesta satamanosasta: Kantasatamasta, Luonnonmaan satamasta (Turun Korjaustelakka) ja Nesteen Naantalin jalostamon öljysatamasta, jotka kaikki ovat Naantalin satamalaitoksen hallinnoimia. Kantasatama ja Luonnonmaa kuuluvat kunnalliseen satamaan, ja öljysatama on itsenäinen, kahdesta muusta satamanosasta erillinen teollisuussatama, jonka maa-alueet omistaa Neste ja vesialueet Naantalin kaupunki. Naantalin sataman hallinnollinen alue on vain 23,9 hehtaaria, kun Kotkan Satamassa koko on 350 hehtaaria ja Helsingin Vuosaaren satamassa 200 hehtaaria. Naantalin satama sijoittui kolmanneksi Suomen satamista, Taloustutkimuksen vuonna 2007 toteuttamassa satamatutkimuksessa.
Historia
Naantalin satama kasvoi merkittäväksi teollisuussatamaksi 1940- ja 1950-luvuilla, jolloin satamaan rakennettiin suuria teollisuusyksiköitä, kuten Valtion polttoainekeskuksen (nyk. Neste) öljysatama, Imatran Voiman (nyk. Turun Seudun Energiantuotanto) Naantalin voimalaitos, Valtion viljavaraston (nyk. Suomen Viljava) Naantalin viljasiilot, Oy Juurikassokerin Naantalin sokeritehdas ja Mobil Oilin (nyk. Exxon Mobil) Naantalin voiteluainetehdas.
Viking Line
4. syyskuuta 1967 Viking Line aloitti toimintansa Naantalin satamassa kolmella laivalla. Yksi näistä aluksista oli S/S Viking, joka liikennöi Naantali–Maarianhamina–Kapellskär-reitillä jatkaen sitä 12. elokuuta 1970 saakka, jolloin M/S Viking 1 aloitti heti valmistuttuaan liikennöinnin S/S Vikingin vanhalla reitillä. Myös M/S Apollo aloitti liikennöinnin 4. syyskuuta samalla reitillä, mutta lopetti sen jo samassa kuussa Kanadaan myymisen takia. M/S Viking 1 jatkoi reitillä vuoteen 1975 ja palasi vielä vuoden 1982 kesäksi vanhalle reitilleen. M/S Visby liikennöi reittiä 22. lokakuuta 1967 – 5. helmikuuta 1970. Myös M/S Kapella liikennöi Naantalista 4. syyskuuta 1967 alkaen jatkaen vuoden 1975 alkuun. Se palasi Naantalin-reitille keväällä 1976 jatkaen vuoteen 1979. M/S Kapella kuljetti Viking Linen 500 000:nnen henkilöauton 3. toukokuuta 1970 Naantaliin. M/S Viking 2 oli reitillä 29. huhtikuuta 1967 – 1. toukokuuta 1971.
Meriyhteydet
Satamaan johtavan Naantalin syväväylän kulkusyvyys on 15,3 metriä, josta 7,5 metrin väylä Luonnonmaalle Turun Korjaustelakalle.
Nykyiset investoinnit
Vuoden 2008 syksyllä aloitettiin Naantalin syväväylähankkeen viimeinen vaihe ruoppaamalla väylä sataman vesialueella nykyisestä 13 metristä 15,3 metriin. Neste Oilin Naantalin öljynjalostamon edustalta on myös tarkoitus poistaa syväväylän ruoppauksen yhteydessä matalikko, joka helpottaa säiliöalusten operointia satamaan. Hankeen kustannusarvio on noin 4–5 miljoonaa euroa. Naantalin öljyjalostamon tuotantomäärien kasvu, sekä mahdollinen dieseltehtaan perustaminen öljyjalostamon yhteyteen, on myös osaltaan hankkeen syynä. Syväväylän valmistuttua Naantalin satamaan pääsevät liikennöimään Itämeren alueen suurimmatkin tankkerit täydessä 100 000 tonnin lastissa, kun toistaiseksi ne kulkevat vajaina 80 000 tonnin lastissa.
Ekologia
Ekologian tutkimus (hyödyntäminen)
Ympäristöviranomaisia kiinnostaa haja-asutusalueiden jätevesien puhdistusmenetelmät.
Enemmistöjohtaja (Yhdysvaltain kongressi)
Enemmistöjohtajan päivittäisiin tehtäviin sekä senaatissa että edustajainhuoneessa kuuluu mm. uuden lainsäädännön keskustelun aikataulutus, suunnitella ja esittää puolueen asialistan, neuvotella vähemmistön ja vähemmistöjohtajan kanssa sekä johtaa enemmistöpuoluetta senaatissa tai edustajainhuoneessa.
Anne Aubrey
Aubrey oli tuotteliaimmillaan 1950–1960-luvuilla. Hänellä oli rooleja mm. elokuvissa Erämaan rosvot (The Bandit of Zhobe, 1958) sekä Kadonnut safari (Killers of Kilimanjaro, 1959). Hän teki ajoittain yhteistyötä Anthony Newleyn kanssa.
Salibandyn Champions Cup 2017
Ottelut
Finaali
Lopputulokset
Naiset
Suomalaisen divisioonan määrävahvuus
Vuoden 1944 divisioonan määrävahvuudet
Näistä syistä määrävahvuisen divisioonan kokoonpano muodostui vuoden 1944 kevättalven aikana seuraavanlaiseksi:
Seeprapeippo
Lisääntyminen
Seeprapeipot kutovat pesäkorinsa heinistä ja ruohonkorsista ja pehmustavat sen esimerkiksi höyhenillä. Lentoaukko on pesän kyljessä. Naaras munii 4–6, joskus jopa 12 munaa. Haudonta-aika on noin 2 viikkoa ja molemmat puolisot hautovat. Poikaset ovat lentokykyisiä 3–viikkoisina. Yksiavioinen. Pari voi pesiä useita kertoja vuodessa, myös vankeudessa. Nuoret linnut ovat sukukypsiä jo muutaman kuukauden ikäisinä.
Humppila
Historia
Humppilan nimen alkuperää on tutkinut kirkkoherra Ad. Neovius. Hän on saanut eräistä Lohjaa käsittelevistä kirjoista selville, että Lohjalla sijaitsi talo nimeltä Humppila eli Humppela vähän toista kilometriä Paloniemen kartanosta luoteeseen Hormajärven ja Lohjanjärven välisellä kannaksella. Neovius arvelee Lohjan Humppilaa Paloniemen entiseksi ulkopalstaksi eli takamaaksi (muinaisruotsiksi ”homper”, ” homp”).
Väestö
Humppilan asukasluku on tällä hetkellä 0 henkilöä. Väestö vähentyi vuosina 1950–1980 tuhannella asukkaalla. Muiden maalaiskuntien tapaan Humppilassa väestökato koetteli erityisesti haja-asutusalueita. Viimeisten vuosikymmenten aikana väestönkato on hidastunut. Sen sijaan kunnan ainoan taajaman, kirkonkylän-asemanseudun, asukasmäärä on kasvanut. Tällä hetkellä keskuksen väkiluku on noin 1 500 asukasta.
Italeri
Italeri on italialainen 1962 perustettu pienoismallien valmistaja. Italeri valmistaa pienoismalleja muun muassa autoista, lentokoneista, junista, helikoptereista, laivoista ja veneistä.
Humppila
Seurakunnat
Suomen ortodoksisen kirkon seurakunnista Humppilan alueella toimii Hämeenlinnan ortodoksinen seurakunta.
Koulut
Humppilassa on kaksi perusopetusta antavaa koulua: Kirkonkulman koulu ja Humppilan yläaste.
Huittinen
Maantiede
Puurijärven ja Isosuon kansallispuiston lisäksi Huittisten Natura 2000 -alueiksi on määritelty Loimijoen Vanhakosken ympäristö, Punkalaitumen Isosuon osa ja Vampulan puolelle tuleva pätkä Säkylänharjua.
Esihistoria
thumb|vasen|upright|[[Huittisten hirvenpää]] Huittisista on löytynyt useita muinaisesineitä kivikaudelta, merkittävimpänä Palojoelta löytynyt nykyään Kansallismuseossa esillä oleva Huittisten hirvenpää. Esinelöytöjen lisäksi Korkeakoskella on kampakeraamisen ajan asuinpaikka ja Sammun kylässä on esihistoriallisia kalmistoja. Tutkijat ovat päätelleet Huittisten saaneen ensimmäiset asukkaansa pääosin luoteesta, Kokemäenjoen alajuoksun suunnalta.
Ruotsin ja Venäjän vallan aika
Suur-Huittisten alueella oli 1500-luvun alussa 300 maataloa, mutta saman vuosisadan lopulla autioituneita taloja oli toistasataa. Ensimmäisenä Huittisista irtaantui Punkalaidun omaksi kirkkoherrakunnakseen vuonna 1649. Huittinen oli osa vuosina 1651–1680 olemassa ollutta Porin kreivikunnan läänitystä.
Itsenäisen Suomen aika
Lauttakylästä liikennöi matkustajalaiva Kokemäenjokea myöten Tampere–Pori-radan Kokemäen Kyttälän rautatieasemalle heti radan valmistumisesta alkaen 1930-luvulle saakka. Linja-autoliikenne Lauttakylästä kaikkiin suuntiin alkoi jo 1920-luvun alkuvuosina.
Talous
Työllistävin toimiala on elintarvikkeiden jatkojalostus. Kaupungissa toimii myös merkittäviä kone-, rakennus- ja laukkualan yrityksiä ja lukuisa joukko muuta pienteollisuutta. Huittislainen maataloustuotanto on painottunut kasvintuotannon osalta voimakkaasti erikoiskasvien tuotantoon. Vastaavasti kotieläintuotannossa painopiste on sian- ja broilerintuotannossa. Huittisissa on Suomen kunnista eniten sikoja.
Taajamat
Vuoden 2017 lopussa Huittisissa oli 10 207 asukasta, joista 7 109 asui taajamissa, 2 993 haja-asutusalueilla ja 105:n asuinpaikat eivät olleet tiedossa. Huittisten taajama-aste on 70,4 %. Huittisten taajamaväestö jakautuu kahden eri taajaman kesken:
Uskonnolliset yhteisöt
Suomen ortodoksisen kirkon seurakunnista Huittisten alueella toimii Turun ortodoksinen seurakunta. Suomen helluntaikirkon jäsenseurakunnista Huittisissa toimii Huittisten kotikirkko.
Nähtävyydet
Huittisissa on kolme kirkkoa. Huittisten kivikirkko on 1400-luvun lopulta. Vampulassa on vuonna 1894 rakennettu puukirkko. Kunnan itäosassa on Huhtamon kirkko, joka on rakennettu 1928.
Urheilu
Lentopalloilijat Matti ja Mikko Oivanen ovat myös Huittisista.